Държавен вестник, бр. 29, 2024 г., стр. 19

БРОЙ  29	
Д Ъ Р Ж А В Е Н  В Е С Т Н И К 	
СТР.  19  
и съдържанието, както и условията и редът 
за обработване, използване и съхраняване на 
медицинската документация и за обмен на ме­
дико-статистическа информация се определят 
с наредби на министъра на здравеопазването, 
съгласувани с Националния статистически 
институт. Липсва обаче направен анализ за 
съответствието на Наредбата с правото на 
Европейския съюз относно защитата на лич­
ните данни с Регламент № 2016/679, каквито 
представляват данните по приложение № 1, и 
излагане на съображения дали е спазен прин­
ципът за свеждане на данните до минимум, 
т.е. до необходимото във връзка с целите, за 
които се обработват, предвид чл. 5, пар. 1, 
буква „в“ от Регламента. Неспазването на 
задължението по чл. 28, ал. 1, т. 5 от ЗНА, 
което в случая е съществено, е основание за 
отмяна на посочените разпоредби.
4. Оспорени са разпоредби на чл. 5, ал. 1, 
чл. 6, чл. 7, ал. 1, т. 1, чл. 8, ал. 1 и 2, чл. 9, 
ал. 3, които се намират в раздел III „Условия и 
ред за извършване на задължителна изолация 
на болни от и заразоносители на COVID-19“, 
разпоредбите на чл. 11, ал. 1 и 2, чл. 13, 
чл. 14, ал. 1 и 2 в частта относно израза „или 
при други условия, определени в заповедта 
на министъра на здравеопазването по чл. 61, 
ал. 7 от Закона за здравето в съответствие с 
епидемичния риск от разпространението на 
COVID-19“, чл. 15, ал. 1 и 2 са в раздел IV 
„Условия и ред за извършване на задължителна 
карантина на лица, контактни на лица, болни 
от и заразоносители на COVID-19“, а разпо­
редбите на чл. 16, чл. 18, ал. 1 и 2 са в раздел 
V „Профилактика и контрол на COVID-19“. 
Спазена е процедурата по чл. 77, чл. 78 от 
АПК, чл. 26 – 28 от ЗНА за приемането им. 
Проектът е подготвен след съгласуване с по­
сочените по-горе дирекции, публикуван е на 
съответния портал, извършено е обществено 
обсъждане в 30-дневния срок по чл. 26, ал. 4 
от ЗНА. На заседание на ръководството на 
министерството проектът отново е обсъден 
и са извършени промени съобразно приетите 
за основателни становища. Към проекта има 
представени първоначален и окончателен док-
лад, както и мотиви, които определят целта на 
нормативната уредба, предмета на регулиране 
и необходимостта от такава правна уредба във 
връзка с разпространение на заразната болест 
COVID-19 по смисъла на чл. 60 от ЗЗ.
Съгласно чл. 7, ал. 2 от ЗНА наредбата е 
нормативен акт, който се издава за прилагане 
на отделни разпоредби или подразделения на 
нормативен акт от по-висока степен. С чл. 15, 
ал. 1 от ЗНА е въведено изискване норматив­
ният акт да съответства на Конституцията и 
на другите нормативни актове от по-висока 
степен. Това изискване е за непрекъснато съ­
ответствие на подзаконовия нормативен акт 
със закона. Разпоредбата на чл. 196 от АПК 
изключва субсидиарното прилагане на чл. 142, 
ал. 1 от АПК, относим към индивидуални и 
общи административни актове за съответствие 
на административния акт с материалния закон, 
действал към момента на издаването му (виж 
Решение № 5 от 19.04.2019 г. на КС по к. д. 
№ 12/2018 г.). Затова предвид чл. 192а от АПК 
компетентността на органа за издаване на под­
законовия нормативен акт се преценява към 
момента на издаването му, а съответствието с 
материалния закон се преценява към момента 
на постановяване на съдебното решение.
С изключение на чл. 16, чл. 18, ал. 1, т. 3 и 
2 от Наредба № Н-2 от 26.05.2022 г. останалите 
оспорени разпоредби са незаконосъобразни, 
тъй като противоречат на нормативен акт от 
по-висока степен. Към момента на постановя­
ване на решението и въз основа на внесен от 
МС проект на ЗИЗЗ в чл. 61, ал. 1 от ЗЗ (ДВ, 
бр. 96 от 2023 г., в сила от 17.11.2023 г.) думите 
„холера, чума и COVID-19“ се заменят с „хо­
лера и чума“, като думата „COVID-19“ отпада. 
Изменението е влязло в сила след даване на 
ход по съществото на спора и към момента на 
постановяване на настоящото решение следва 
да бъде съобразено. Мотивите на вносителя 
на законопроекта за отпадане на COVID-19 
от списъка със заразни болести, за които по 
чл. 61, ал. 1 от ЗЗ се прилага задължителна 
изолация и задължителна карантина, са свър­
зани с намаляване нивата на заболеваемост 
и хоспитализация, липса на натоварване на 
здравната система, натрупване на имунно 
население поради преболедуване и ваксина­
ция, прекратяване на 5.05.2023 г. от СЗО на 
обявената спешност за общественото здраве 
от международно значение по отношение на 
COVID-19, свързана с опасността от между­
народно разпространение на болестта, евен­
туалните въздействия върху международния 
трафик и адекватността на мерките за борба. 
Посочено е, че е отпаднала необходимостта от 
прилагането на спешни противоепидемични 
мерки за овладяване на епидемичните вълни 
и прилагането на допълнително ограничава­
щи мерки като задължителната ваксинация 
и карантина. Наредба № Н-2 от 26.05.2022 г. 
е издадена на основание чл. 61, ал. 17 и 18 от 
ЗЗ за регламентиране на условията и реда на 
задължителната изолация и задължителната 
карантина на лицата по ал. 1 или 3 и 2 или 3.
След като с изменението на чл. 61, ал. 1 
от ЗЗ COVID-19 вече не е включен сред за­
разните болести, за които задължително се 
прилага задължителна изолация и задължи­
телна карантина по ал. 2 във връзка с ал. 1, 
предвидените условия и ред за извършване 
на задължителна изолация на болни от и за­
разоносители на COVID-19, на задължителна 
карантина на лица, контактни на лица, болни 
от заразната болест, и предписване на мерки 
за изолация и поставяне под карантина по